Min hustru og jeg lejede denne lejlighed i perioden 26. maj - 05. juni 2016.
Ejendommen består af et charmerende hus, opdelt i to lejemål, samt et anneks hvor John selv bor. Vi mødte desværre ikke selv John mens vi var der. Området hvori ejendommen ligger virker slidt men vi følte os på intet tidspunkt usikre når vi gik på gaden. Et antal hjemløse opholder sig nogle få hundrede meter fra huset, men dem mærkede vi ikke noget til. Selve lejligheden er charmerende og stor nok til to personer. Den er indrettet med køkken og bad, og indeholder det nødvendige. Fjernsyn findes ikke, men WIFI (der dog er installeret i lejligheden ved siden af) findes. Forbindelsen var til tider usikker, da lejerne af det andet lejemål af og til kom til at påvirke router'en, Jeg anbefaler i øvrigt, at der installeres en router i hvert lejemål, så man er uafhængig af "naboens" evt. påvirkning af forbindelsen. Der forefindes i lejligheden en beskrivelse af området og San Diego, samt med information vedr. lejemålet. Der forefindes ligeledes en gas-grill der er til rådighed for gæster. Det fremgik af den såkaldte "guidebook" at denne skulle renses efter anvendelse, da man i modsat fald ville blive trukket i sikkerheds deposit. Da jeg ville anvende den, fremstod den desværre i en ikke rengjort tilstand der ikke tiltalte os (!), og derfor anvendte vi ikke grillen mens vi var der. I guidebogen var ikke beskrevet hvor affald skulle placeres, hvilket betød, at vi måtte medbringe vort affald når vi forlod huset, og putte det i offentlige skraldespande... Senere fandt vi frem til skraldespandene der dog var fyldt til bristepunktet. Disse blev tømt, men aldrig stillet tilbage. Efter at have været i kontakt med manageren der varetager alt vedr. lejemålet, fik vi at vie, at vi bare kunne stille vore affaldsposer bag en busk. Det virkede en kende uorganiseret synes jeg.
Badeværelset i nabolejligheden befinder sig åbenbart på den anden side af væggen der grænser op til lejlighedens soveværelse. Da der mildest talt er lydt i huset, medførte dette at det kunne være svært (umuligt) at sove, når naboen anvendte toilet eller bad om natten.
Alt i alt et charmerende lejemål, som jeg dog vil tøve med at anbefale.